১৯৫৪-এর জাতীয় পরিষদ নির্বাচনে, ৫৭ সালের ঐতিহাসিক কাগমারী সম্মেলনে, ৬৯-এর গণ-অভ্যুত্থানে, ৭১-এর মহান স্বাধীনতা সংগ্রামে, ৯০-এর স্বৈরাচার বিরোধী আন্দোলনে তিনি জনতার সমুদ্রে স্বরচিত গণসংগীত পরিবেশন করেন। গণমানুষের আন্দোলন সংগ্রামে মানুষকে উজ্জীবিত করতে গুরুত্বপূর্ণ ভূমিকা পালন করেন। যুক্তফ্রন্টের সময় বিভিন্ন সভা-সমাবেশে গান পরিবেশন করেছেন বাউল আবদুল করিম। ভয়াবহ দুর্ভিক্ষের সময় জাতীয় নেতা হোসেন শহীদ সোহরাওয়ার্দীর উপস্থিতিতে সিলেটে আয়োজিত সমাবেশে তার দরাজ কণ্ঠে গেয়েছিলেন স্বরচিত বিভিন্ন গান। মানুষের দুঃখ শোকের অনুভূতি ফুটিয়ে তুলেছিলেন তার পরিবেশিত এ গানটির মধ্য দিয়ে ‘এবারে দুর্দশার কথা, কইতে মনে লাগে ব্যথা’। বাঙালি জাতির মহান স্বাধীনতাযুদ্ধের সময় তিনি রাস্তায় রাস্তায় ঘুরে মুক্তিযুদ্ধবিষয়ক গান পরিবেশন করেছেন।